Miley Cyrus

**Maili Rei Sairus** (, tikras − **Destiny Hope Cyrus**, 1992 m. lapkričio 23 d.) – JAV dainininkė ir aktorė. Karjerą pradėjo nuo 12 metų vaidindama „Disney“ kanale. Labiausiai išpopuliarėjo dėl atliekamo pagrindinio vaidmens seriale „Hana Montana“, vėliau tapo tarptautine popmuzikos žvaigžde.
## Biografija

Miley Cyrus gimė 1992 m. lapkričio 23 d. Jos tėvas buvo country dainininkas Billy Ray Cyrus. Tikrasis Miley Cyrus vardas − Destiny Hope Cyrus. Vaikystėje Miley Cyrus buvo praminta Smiley („šypsena“). Iš to kilo jos sceninis vardas Miley. 2003 m. Miley kartu su tėvu pasirodė TV seriale „*Doc*“. Kiek vėliau tais pačiais metais ji gavo smulkų vaidmenį Tim Burton filme „Didelė žuvis“ (*Big Fish*). Tuo pačiu metu Miley Cyrus mokėsi dainuoti ir kurti dainas. 2005 m. ji laimėjo pagrindinį vaidmenį „Disney“ kompanijos TV seriale „Hana Montana“ (*Hannah Montana*), kuriame vaidino pagrindinę heroję paauglę, kuri naktį yra pop superžvaigždė, vardu Hana Montana, o dieną − eilinė mergaitė Miley Stewart, gyvenanti eilinį, paauglio rūpesčių kupiną gyvenimą. 2006 m. pradėtas transliuoti serialas išpopuliarino Miley Cyrus JAV. Spalį pasirodė serialo muzikinio takelio CD, kuriame Miley atliko 8 serialo dainas ir dar 5 takelius (vieną jų − su tėvu Billy Ray Cyrus).

2003 m. pabaigoje Miley Cyrus debiutavo popmuzikos scenoje apšildydama kito „Disney“ projekto The Cheetah Girls koncertinius pasirodymus. 2007 m. perleistas pirmasis albumas „Hannah Montana“ ir išleistas debiutinis singlas „The Best of Both Worlds“ Hanos Montanos pseudonimu. 2007 m. vasarą išleistas antrasis albumas „Hannah Montana 2/Meet Miley Cyrus“. Tais pat metais Miley Cyrus surengė pirmąjį savo solinį koncertinį turą, nusitęsusį iki 2008 m. pradžios. 2008 m. Miley Cyrus išleido debiutinį albumą „Breakout“, kuris pasiekė JAV topų 1 vietą. 2009 m. pasirodė pilnametražininis filmas „Hana Montana. Filmas“ (*Hannah Montana: The Movie*) su Miley Cyrus pagrindiniame vaidmenyje. Filmo daina „The Climb“ sėkmingai pasirodė JAV topuose. Vėliau išleistas trumpas albumas „The Time of Our Lives“, kurio daina „Party in the U.S.A.“ pasiekė JAV topų 2 vietą.

2009 m. koncertinis turas „Wonder World Tour“ buvo antrasis Miley ir pirmasis tarptautinis. Miley Cyrus atliko pagrindinį vaidmenį 2010 m. filme „Paskutinė daina“ (*The Last Song*). 2010 m. pasirodė nuosaikiai įvertintas trečiasis albumas „Can't Be Tamed“. Miley Cyrus buvo paskelbusi, kad sustabdo muzikinę karjerą dėl aktorystės. Po pasirodymų televizijoje ir filmuose „*LOL*“ ir „*So Undercover*“ Miley Cyrus grįžo prie muzikos. Sekantį albumą ruošti padėjo būrys žinomų prodiuserių, tarp jų Pharrell Williams. 2013 m. singlas „We Can't Stop“ pasiekė 2-ą vietą JAV, 1-ą − JK topuose. Singlas „Wrecking Ball“ pasiekė JAV ir JK topų pirmąsias pozicijas, jo videoklipe Miley Cyrus pasirodė nuoga. 2013 m. spalio mėnesį pasirodęs albumas „Bangerz“ susilaukė didžiulio tarptautinio populiarumo. Miley Cyrus surengė skandalingą, gašlumu kaltintą pasirodymą 2013 m. MTV video apdovanojimuose. Metų pabaigoje MTV Europos muzikos apdovanojimuose, kuriuose atsiėmė geriausio videoklipo apdovanojimą už „Wrecking Ball“, Miley Cyrus scenoje užsirūkė marichuanos suktinę.

## Diskografija

### Studijiniai albumai

### Singlai

## Vaizdo klipai

## Turai

## Filmografija

## Apdovanojimai ir nominacijos

### Išnašos

## Nuorodos

* Oficiali svetainė
* Fanų tinklalapis Lietuvoje 
* Miley Cyrus oficialus puslapis YouTube tinklalapyje